《宾州》
元代·陈孚

宾州大如斗，青林掩苍霭。乱石熊豹蹲，累累漱江濑。

野妪碧裙襦，聚虚拥野外。青箬罗米盐，飘飘双绣带。

日晚投古驿，酸风不可奈。绿竹乱生枝，离披影如盖。

瘴雨飞为尘，鸺鹠声哕哕。府僚跪庭前，对我各一慨。

浊酒强为饮，旅魂那可醉。故园何日还，白云绕吴会。

作者简介：陈孚（1259 — 1309）元代学者。字刚中，号勿庵，浙江临海县太平乡石唐里（今白水洋镇松里）人。至元年间，上《大一统赋》，后讲学于河南上蔡书院，为山长，曾任国史院编修、礼部郎中，官至天台路总管府治中。诗文不事雕琢，纪行诗多描摹风土人情，七言古体诗最出色，著有《观光集》、《交州集》等。